નવી દિલ્હી, તા. 20: ભાજપના વરિષ્ઠ નેતાઓ અને કેન્દ્ર સરકાર સામેના વિહિપના આંતરરાષ્ટ્રીય કાર્યકારી પ્રમુખ અને પ્રવીણ તોગડિયા અને ભારતીય મઝદૂર સંઘના મહામંત્રી વ્રજેશ ઉપાધ્યાયના ઘર્ષણકારી વલણથી ભારે ખફા આરએસએસ આ બેઉને તેમના પદેથી દૂર કરવા આયોજન કરી રહ્યું છે. વિહિપના કાર્યકારી પ્રમુખ રાઘવ રેડ્ડી પણ આ યાદીમાં સામેલ છે. સૂત્રો જણાવે છે કે આ ત્રણેયની કાર્યપ્રણાલીથી આરએસએસની વરિષ્ઠ નેતાગીરી નારાજ છે વળી, સરકાર પણ તે કારણે કફોડી દશામાં મુકાવું પડી રહ્યું છે. તેઓનું માનવું છે કે આ બેઉ સંગઠનોના બહોળા કાર્યકરગણનો સંઘની વિચારધારાના પ્રસારાર્થે ઉપયોગ નથી કરાઈ રહ્યો.